The Bush House | LekkeSlaap
Vanaf R10 850 per nag (vir 2 persone)
The Bush House skuil in die malariavrye Madikwe Wildreservaat. Dit is 'n ou plaashuis wat na jare se diens as 'n gesinshuis in 'n rustige tuiste omskep is waar gaste hul skoene kan uitskop en heeltemal ontspan. Die huis is geskik vir reisigers en gesinne wat smag na 'n stil tydjie weg van die stad se gedruis af.
Ons het 6 en suite-kamers. 4 Van die kamers het privaat verandas waar jy rustig kan sit en jouself verlustig in die uitsig oor die tuin en die watergat, en luister na die strelende klanke van die fonteintjie buite die skuifdeur. Al ons kamers is deel van die hooflodge, so gaste hoef nie ver te stap nie. Elke kamer is smaakvol gemeubeleer en ingerig met perkallinne, sagte handdoeke, lugversorging, waaiers, haardroërs en koffie- en teemaakgeriewe. Die badkamers het aparte baddens en storte en toiletware word voorsien. Ons het 220 v-elektrisiteit en selfoonontvangs.
Genut rustige tye in die groot, skaduryke tuin met sy uitsig oor Madikwe se mooiste watergat. Koel lekker af in die swembad terwyl ons personeel omsien na al jou behoeftes. Speel 'n bietjie krieket, rugby of sokker op die grasperk. Besoekers word twee maal per dag op wildritte geneem deur ons bekwame gids. Gaan stap gerus ook op ons privaat natuurpaadjie binne die geëlektrifiseerde heining van die kamp.